jkorsvik/nowiki_second_scrape_merged huggingface dataset:
Svelg

Svelget (gr.; farynx, lt.; fauces) er den delen av både fordøyelsessystemet og respirasjonssystemet. Det er et muskuløst og nærmest rørformet, slimhinnekledd organ som ligger foran virvelsøylen, fra undersiden av kraniet til spiserøret.
I fordøyelsessystmet ligger svelget etter munnhulen og foran spiserøret. Hos pattedyr er svelget der fordøyelseskanalen og luftveiene krysser hverandre, gjerne kalt strupen (som også omfatter strupehodet og stemmebåndene).
Svelging kan deles inn i tre faser; den orale fasen (blandefasen i munnhulen), pharynx-fasen (svelgefasen i svelget), og esophagus-fasen (transportfasen i spiserøret).
Etter at maten er tygget, dytter tungen maten bakover til svelget. Dette setter i gang en svelgerespons, hvor mange muskler samarbeider om å presse maten ned i spiserøret. Tidligere kalte man det svelgerefleks, men det har man i senere år gått bort fra siden det ikke er noe spesifikt punkt man kan trykke på som automatisk setter i gang svelging (alâ sparkerefleksen som oppstår av trykk på et punkt ved kneet). Derfor kaller man det i dag en svelgerespons. Åpningen opp til nesehulen blir stengt, og strupelokket legger seg over luftrøret. Fra spiserøreret transporteres maten videre til magesekken.
Spiserør

Spiserøret (Latin øsofagus) er en transportkanal for mat, den delen av fordøyelsessystemet som forbinder svelget (pharynx) med magesekken (ventrikkelen).
Spiserøret passerer gjennom mellomgolvet (diafragma) før det går ned i magesekken. Hos mennesker er spiserøret omtrent 20 cm langt.
Spiserøret er bygget opp av glatt muskulatur som ved peristaltiske bevegelser presser mat og drikke mot magesekken. Sterkest er musklene der spiserøret går over i magesekken. Disse musklene slapper kun av når mat skal passere inn i magesekken, og hindrer at mageinnholdet sendes tilbake opp spiserøret. Musklene er så sterke at man faktisk kan spise opp-ned. Dersom de ikke fungerer korrekt, kalles tilstanden Achalasi.
Charles-Philippe Place

Charles-Philippe Place  (født 14. februar 1814 i Paris i Frankrike, død 5. mars 1893 i Rennes) var en av den katolske kirkes kardinaler, og var erkebiskop av Rennes 1878–1893.
Han ble nominert til biskop av Marseille av keiser Napoleon III den 13. januar 1866. Den hellige stol hadde reservasjoner mot forslaget på grunn av hans rykte for å støtte gallikanismen, men pave Pius IX iutnevnte ham til biskop av Marseille den 22. juni 1866 og bispeviet ham selv den 26. august 1866.. Medkonsekrerende var biskop Giuseppe Cardoni av Recanati og Loreto, og biskop Francesco Marinelli, O.E.S.A.
Place arbeidet med å få bygget ferdig katedralen i Marseille, og reorganiserte bispedømmets finanser. 
Etter nominasjon fra den franske regjering utnevnte pave Leo XIII ham til erkebiskop av Rennes den 15. juli 1878.Han ble kreert til kardinal i 1886 av pave Leo XIII, med Santa Francesca Romana som tittelkirke.


== Episkopalgenealogi ==
Hans episkopalgenealogi er:

Kardinal Scipione Rebiba  (1504-1577)
Kardinal Giulio Antonio Santorio  (1532-1602) *bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Erkebiskop Enrico Enríquez (1701-1756) *1743
Erkebiskop Manuel Quintano Bonifaz (1698-1774) *1749
Kardinal Buenaventura Córdoba Espinosa de la Cerda (1724-1777) *1761
Kardinal Giuseppe Maria Doria Pamphilj (1751-1816) *1785
Pave Pius VIII (1761-1830) *1816
Pave Pius IX (1792-1878) *1827
Kardinal Charles-Philippe Place (1814-1893) *1866


== Referanser ==


== Eksterne lenker ==
Biografi på The Cardinals of the Holy Roman Church
Augusto Theodoli

Augusto Theodoli (født 18. september 1819 i Roma i Italia, død 26. juni 1892 i Roma) var en av den katolske kirkes kardinaler, og var tilknyttet Den romerske kurie.
Han ble kreert til kardinal i 1886 av pave Leo XIII.


== Referanser ==


== Eksterne lenker ==
Biografi på The Cardinals of the Holy Roman Church
Camillo Mazzella

Camillo Mazzella (født 10. februar 1833 i Vitulano ved Benevento i Italia, død 26. mars 1900 i Roma) var en av den katolske kirkes kardinaler, og ble etter mange års virke i USA blant annet ved Georgetown University i Washington D.C. var tilknyttet Den romerske kurie, der han var prefekt for Kongregasjonen for studiene 1893–1897, og prefekt for Kongregasjonen for ritene 1897–1900.
Han ble kreert til kardinal i 1886 av pave Leo XIII. Mazzella tilhørte Jesuittordenen.


== Referanser ==


== Eksterne lenker ==
Biografi på The Cardinals of the Holy Roman Church
Alfonso Capecelatro di Castelpagano

Alfonso Capecelatro di Castelpagano (født 5. februar 1824 i Marseille i Frankrike, død 14. november 1912 i Capua i Italia) var en av den katolske kirkes kardinaler, og  var erkebiskop av Capua 1880–1912.
Han ble kreert til kardinal i 1885 av pave Leo XIII, med Santa Maria del Popolo som tittelkirke.
Han deltok under konklavet 1903 som valgte pave Pius X.


== Referanser ==


== Eksterne lenker ==
Biografi på The Cardinals of the Holy Roman Church
Placido Maria Schiaffino

Placido Maria Schiaffino (født 5. september 1829 i Genova i Italia, død 23. september 1889 i Subiaco i Italia) var en av den katolske kirkes kardinaler, og var tilknyttet Den romerske kurie. Schiaffino tilhørte benediktinerne.
Han ble kreert til kardinal i 1885 av pave Leo XIII, med Santi Giovanni e Paolo som tittelkirke.


== Referanser ==


== Eksterne lenker ==
Biografi på The Cardinals of the Holy Roman Church
Carlo Cristofori

Carlo Cristofori (født 5. januar 1813 i Viterbo i Italia, død 30. januar 1891 i Roma) var en av den katolske kirkes kardinaler, og var tilknyttet Den romerske kurie.
Han ble kreert til kardinal i 1885 av pave Leo XIII.


== Referanser ==


== Eksterne lenker ==
Biografi på The Cardinals of the Holy Roman Church
Antolín Monescillo y Viso

Antolin Monescillo y Viso (født 2. september 1811 i Corral de Calatrava i Spania, død 11. august 1897 i Toledo) var en av den katolske kirkes kardinaler, og  var erkebiskop av Valencia 1877–1892, og erkebiskop av Toledo 1892–1897.
Han ble kreert til kardinal i 1884 av pave Leo XIII, med Sant'Agostino som tittelkirke.


== Referanser ==


== Eksterne lenker ==
Biografi på The Cardinals of the Holy Roman Church
Zeferino González y Díaz Tuñón

Zeferino González y Díaz Tuñón (født 28. januar 1831 i Villoria ved Oviedo i Spania, død 29. november 1894 i Madrid) var en av den katolske kirkes kardinaler. Han ble presteviet i Manila i 1854, og virket på Filippinene i tolv år. I Spania ble han biskop av Málaga, så Córdoba, og etter hvert erkebiskop av Sevilla 1883–1885, erkebiskop av Toledo 1885–1886, og så forflyttet tilbake til Sevilla 1886–1889.
Han ble kreert til kardinal i 1884 av pave Leo XIII, med Santa Maria sopra Minerva som tittelkirke.


== Referanser ==
Gausdal videregående skole

Gausdal videregående skole er en videregående skole i Østre Gausdal i Innlandet.
For tiden tilbyr skolen følgende studieretninger:

Studiespesialisering
Idrettsfag
Medier og kommunikasjonDe senere år har skolen gjennomgått en større oppussing og ombygging, for å tilrettelegge bedre for de ulike studieretningene som tilbys.
Skolens rektor er Erland Sandvik.


== Eksterne lenker ==
Gausdal videregående skoles hjemmeside
Guglielmo Massaia

Guglielmo Massaia O.F.M.Cap. eller Massaja (født 8. juni 1809 i La Braja di Piovà (nå Piovà Massaja) ved Asti i kongedømmet Sardinia, død 6. august 1889 i Napoli) var en av den katolske kirkes kardinaler.


== Biografi ==
I tillegg til teologisk utdannelse studerte han også noe medisin og kirurgi. Han var skriftefar og rådgiver for Giuseppe Benedetto Cottolengo, som senere ble helligkåret i Den katolske kirke, og var åndelig rådgiver for prins Viktor Emmanuel, som senere ble konge av Italia. Hans sterke ønske om å bli sendt av sin orden som misjonær gjorde at han gjentatte ganger avslo bispeutnevnelser til piemontesiske bispedømmer.Han ble misjonsbiskop og apostolisk vikar av gallafolket i Afrika (i dag: Harar i Etiopia i 1846. Han forlot Italia det året, men det skulle ta ti år før han endelig kom frem, etter ekstraordinære vanskeligheter som inkluderte fire forvisninger og fangenskap på veien. Av helsegrunner måtte han legge ned embedet i 1880.
Han ble kreert til kardinal i november 1884 av pave Leo XIII, med Santi Vitale, Valeria, Gervasio e Protasio som tittelkirke.


== Verker ==
I miei trentacinque anni di missione nell’ alta Etiopia. Milano 1885–95, 12 bind. Analecta Ordinis FF. Min. Capp., V, 291 seq. (In Abissinia e fra i Galla, 1895); Ny utgave i Torino 1986.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal  Guglielmo Massaia (1809-1889) *1846


== Referanser ==


== Eksterne lenker ==
Biografi på The Cardinals of the Holy Roman Church
Carmine Gori-Merosi

Carmine Gori-Merosi (født 15. februar 1810 i Subiaco i Italia, død 15. september 1886 i Roma) var en av den katolske kirkes kardinaler. Han virket i Den romerske kurie.
Han ble kreert til kardinal i november 1884 av pave Leo XIII.


== Referanser ==


== Eksterne lenker ==
Biografi på The Cardinals of the Holy Roman Church
Ignazio Masotti

Ignazio Masotti (født 16. januar 1817 i Forlì i Italia, død 31. oktober 1888 i Roma) var en av den katolske kirkes kardinaler. Han virket i Den romerske kurie, blant annet som pro-prefekt for Kongregasjonen for biskoper og ordensfolk 1886–1888.
Han ble kreert til kardinal i november 1884 av pave Leo XIII.


== Referanser ==


== Eksterne lenker ==
Biografi på The Cardinals of the Holy Roman Church
Isidoro Verga

Isidoro Verga (født 29. april 1832 i Bassano Taverina i Italia, død 10. august 1899 i Roma) var en av den katolske kirkes kardinaler. Han virket i Den romerske kurie, blant annet som prefekt for Kongregasjonen for Tridentinerkonsilet 1877–1885, som prefekt for Den apostoliske signatur 1885–1888, som prefekt for Kongregasjonen for biskoper og ordensfolk 1888–1896 og som Storpønitentiar 1896–1899.
Han ble kreert til kardinal i november 1884 av pave Leo XIII, og ble biskop i 1896.
Først hadde han Sant'Angelo in Pescheria som titulus, deretter Santa Maria in Via Lata og som kardinalprest San Callisto.


== Referanser ==


== Eksterne lenker ==
Biografi på The Cardinals of the Holy Roman Church
Seksuell orientering

Seksuell orientering eller seksuell legning (også bare orientering eller legning, romantisk orientering/legning brukes også spesifikt om romantisk tiltrekning) er en persons seksuelle og romantiske tiltrekning til det motsatte, det samme eller flere kjønn. Disse deles vanligvis opp i heterofili, homofili og bifili, og til tider aseksualitet (mangel på seksuell tiltrekning) som en fjerde kategori.
Noen forskere påstår at det er glidende overganger mellom ytterpunktene på en skala mellom heterofili og homofili, snarere enn at de står som fastlåste motpoler. Forskjellige forskere har foreslått skalaer og skjemaer for seksuelle orienteringer. Ett par av disse er Kinsey-skalaen og Klein Sexual Orientation Grid, som begge har heterofili og homofili som motsatte poler.


== Se også ==
Seksuell reorientering
Monoseksualitet


== Referanser ==
Maren Bolette Torp

Maren Bolette Torp (født 21. desember 1876, død 20. februar 1989)  var en norsk superhundreåring. Hun innehar rekorden som Norges aller eldste person (med dokumenterbar alder), hun ble 112 år og 61 dager gammel.Torp ble født på Logn under Østanes, Fet kommune i Akershus. Hun flyttet tidlig 1880-tall til Moen i Fet.Hennes foreldre var Ludvig Kristiansen Moen (1850–1940), født på Enga under Sanderud, gift med Anne Nilsdr (1848–1935), Nordli under By i 1876. Faren ble innpå 90 år, moren var 87 da hun døde og mormoren ble over 90 år. En bror døde da han var nesten 100 år gammel. Flere av barna til Maren ble også meget eldre enn gjennomsnittet for sin tid: Agnes (1906-1987; 81 år), Dagmar (1911-2009; 97 år), Astrid (1913-2010; 96 år), Gunnar (1915-2004; 88 år) og Ingrid (1917-2003; 85 år). I alt hadde Maren og ektemannen Arnt 8 barn. Hun ble enke i 1929.Maren fikk flere ganger besøk av Oslo-ordfører Albert Nordengen og hun mottok opptil flere gratulasjonstelegram av kong Olav V. 


== Se også ==
Liste over Norges eldste personer


== Referanser ==
Langå kommune

Langå kommune er en tidligere kommune i Århus amt i Danmark opprettet ved Kommunalreformen (1970).Ved regionreformen i 2005–07 ble kommunen innlemmet i nye Randers kommune i Region Midtjylland.Ved folkeavstemning 19. april 2005 foretrakk dog flertallet i kommunens tre sørligste sogn å i stedet knytte seg til nye Favrskov kommune, som de ble en del av fra 2007. De tre sognene var Granslev, Houlbjerg og Laurbjerg.


== Referanser ==
Mariager kommune

Mariager kommune  er en tidligere dansk kommune i Århus amt opprettet ved Kommunalreformen (1970). Ved regionreformen i 2005–07 ble kommunen innlemmet i nye Mariagerfjord kommune i Region Nordjylland, med unntak av området Havndal som gjennom folkeavstemning våren 2005 valgte å slutte seg til nye Randers kommune i Region Midtjylland. 
Mariager kommune ble dannet under Kommunalreformen i 1970 av sognene:
Falslev Sogn (Onsild Herred)
Hem Sogn (Onsild Herred)
Kastbjerg Sogn (Gjerlev Herred)
Mariager Sogn (Onsild Herred)
Sem Sogn (Onsild Herred)
Svenstrup Sogn (Onsild Herred)
Udbyneder Sogn (Gjerlev Herred)
Vester Tørslev Sogn (Nørhald Herred)
Vindblæs Sogn (Gjerlev Herred)


== Referanser ==
Campania

Campania er en region i det sydlige Italia. Campania grenser mot Lazio i nordvest, Molise i nord, Puglia (eller  Apuglia) i nordøst og Basilicata i øst.
Like ved byen ligger Vesuv, Amalfikysten, samt øyene Capri og Ischia.
Campania er rik på turistattraksjoner som ruinene av de romerske byene som ble begravet i Vesuvs utbrudd i år 79 (Pompeii og Herculaneum), og dessuten minner fra Campanias greske fortid (tempel ved Paestum).


== Administrativ inndeling ==
Campania er delt i fire provinser og et storbyområde:


== Referanser ==


== Eksterne lenker ==
(it) Offisielt nettsted 
(en) Campania – kategori av bilder, video eller lyd på Commons 
(en) Campania – galleri av bilder, video eller lyd på Commons 
Kart
Midtdjurs kommune

Midtdjurs kommune er en tidligere kommune i Århus amt i Danmark. Kommunen ble opprettet  ved kommunalreformen i 1970, og innlemmet i den helt nye samlingskommunen Syddjurs kommune i Region Midtjylland ved regionreformen i 2007.  Kommunale valg til den nye kommunen ble gjennomført i 2005.


== Referanser ==
Al-Aqsa-moskeen

Al-Aqsa-moskéen (arabisk: المسجد الاقصى, al-Masjid al-Aqṣā, «den fjerneste moské») er en moské i Jerusalem, bygget ca. 638 e.Kr., da muslimene erobret byen. Moskeens kuppel er 56 meter i diameter, og er dermed verdens syvende største moské. På moskeens nordøstre del er det risset inn et sitat av Muhammed. Al-Aqsa-moskeen  er palestinernes største helligdom og har blitt omtalt av avisene i mange forbindelser de siste årene.
Al-Aqsa-moskéen er den tredje viktigste moské innen islam etter Masjid al-Haram (moskeen som omgir Kaba) i Mekka  og al-Masjid an-Nabawi (profeten Muhammeds moské) i Medina.  Muslimer tror at profeten Muhammed under «den nattlige ferd» ble ført fra den hellige moské i Mekka til det sted der al-Aqsa nå ligger. Ifølge islamsk tradisjon bad Muhammed med bønneretning mot dette sted til den syttende måned etter utvandringen, da han i stedet vendte seg mot Kaba.
Da Jerusalem ble inntatt av de kristne i 1099 ble al-Aqsamoskéen omgjort til hovedkvarter for Tempelridderordenen, og var det til Saladin gjenerobret byen i 1187.


== Billedgalleri ==


== Eksterne lenker ==
atlastours.net om Al-Aqsa-moskéen
Nørhald kommune

Nørhald kommune er en tidligere kommune i Århus amt i Danmark, opprettet ved kommunalreformen i 1970. Ved regionreformen i 2005–07 ble kommunen innlemmet i nye Randers kommune i Region Midtjylland.


== Referanser ==
Nørre Djurs kommune

Nørre Djurs kommune er en tidligere kommune i Århus amt i Danmark opprettet ved Kommunalreformen (1970). Ved region- og kommunalreformen i 2007 ble kommunen en del av den nye Norddjurs kommune i Region Midtjylland.  Byen Grenaa fortsatte med å være administrasjonssenter også for den nye kommunen.
Danmarks tidligere statsminister Anders Fogh Rasmussen er født i Ginnerup i Nørre Djurs kommune.


== Referanser ==
Purhus kommune

Purhus kommune er en tidligere kommune i Århus amt i Danmark, opprettet ved kommunalreformen i 1970.. Ved regionreformen i 2005–07  ble kommunen innlemmet i nye Randers kommune i Region Midtjylland.


== Referanser ==
Randers kommune

Randers kommune er en kommune i Region Midtjylland etter Kommunalreformen i 2007. 
Randers kommune er en sammenslåing av:

Langå kommune (unntatt de tre sørligste sogn)
Nørhald kommune
Purhus kommune
Randers kommune
Den vestlige halvdel av Sønderhald kommune
Havndal i tidligere Mariager kommuneRanders var også før regionreformen i 2007 en dansk kommune, beliggende i Århus amt. Arealet var 153,64 km², og befolkningen talte 62 197 i år 2004.


== Lokaldemokrati ==
Forlikspartiene sendte arrangerte folkeavstemninger i Hvorslev og i de tre sørligste sognene i Langå kommune. Avstemningen fant sted 19. april 2005, og alle kretsene stemte for å gå med i Favrskov kommune fremfor henholdsvis nye Viborg kommune og nye Randers kommune.
Nye Randers kommune har 9 000 ansatte og et årlig budsjett på 6 mrd danske kroner.
Allerede 15. november 2005 ble kommunestyret valgt med sosialdemokraten Henning Jensen Nyhuus som  kommende borgmester. Administrasjonssenteret er byen Randers.


== Attraksjoner ==
I Rabnders kommune ligger Randers Regnskov, Clausholm Slott og Gamle Estrup Slott.


== Referanser ==


== Eksterne lenker ==
Offisielt nettsted 
(en) Randers Kommune – kategori av bilder, video eller lyd på Commons
Rosenholm kommune

For jernbanestasjonen i Oslo ved Oppegård, se Rosenholm holdeplass.Rosenholm kommune  er en tidligere kommune i Århus amt i Danmark. Kommunen ble opprettet ved kommunalreformen i 1970, og innlemmet i den helt nye samlingskommunen Syddjurs kommune i Region Midtjylland ved regionreformen i 2007.


== Referanser ==
Rougsø kommune

Rougsø kommune er en tidligere kommune i Århus amt i Danmark opprettet ved Kommunalreformen (1970). Ved region- og kommunalreformen i 2007 ble kommunen en del av den nye Norddjurs kommune i Region Midtjylland.Rougsøs egen ordfører Torben Jensen ble valgt til ordfører i den nye kommunen ved kommunevalget i 2005, og tiltrådte som borgermester for storkommunen i 2007.


== Referanser ==
Ry kommune

Ry kommune er en tidligere dansk kommune i Århus amt. Kommunen ble opprettet  ved kommunalreformen i 1970, og ble gjennom region- og kommunalreformen 2005–07 innlemmet i den nye Skanderborg kommune i Region Midtjylland.Byene Ry, Gammel Rye og Låsby samt Himmelbjerget ligger i tidligere Ry kommune, nåværende Skanderborg. 


== Referanser ==
Rønde kommune

Rønde kommune er en tidligere kommune i Århus amt i Danmark. Kommunen ble opprettet  ved kommunalreformen i 1970, og innlemmet i den helt nye samlingskommunen Syddjurs kommune i Region Midtjylland ved regionreformen i 2007.  Kommunale valg til den nye kommunen ble gjennomført i 2005.
Ved innlemmelsen i den nye kommunen  i 2007 forble byen Rønde administrasjonssenter også for den nye Syddjurs kommune.


== Referanser ==
Samsø kommune

Samsø kommune ligger i Region Midtjylland i Danmark, og tilhørte før regionreformen 2007 det tidligere Århus amt. Folketallet er synkende, i 2003 var det 4 221, mens det fire år etter i 2007 var sunket til 4 130.
Kommunen ble dannet ved en sammenslåing pr. 1. april 1962. På sammenslåingstidspunktet hørte Samsø under Holbæk Amt, først ved kommunalreformen i 1970 ble øya overført til Århus Amt. Kommunalreformen i 2007 påvirket ikke kommunens grenser.
Dagens Samsø kommune ble i 1970 dannet ved sammenslåing av sognekommunene Besser, Koldby, Nordby, Onsbjerg og Tranebjerg.
Samsø kommune består av øya Samsø og en rekke mindre småøyer. De største tettstedene er kommunesenteret Tranebjerg, Onsbjerg, Kolby og Mårup. 


== Politikk ==


=== Kommunevalget 2005 ===
Ved kommunevalget 15. november 2005 ble Carsten Bruun fra Venstre valgt til borgermester. I valget fikk de ulike partilistene følgende mandatfordeling og velgeroppslutning:


=== Borgermestre ===
Marcel Meijer (S) 2014–
Jørn C. Nissen (K) 2010–2014
Carsten Bruun (V) 2002–2010
John Sander Petersen (V) 1994–2002
Emil Davidsen (V) 1982–1994
Knud Fransen  (V) 1970–1982


== Referanser ==


== Eksterne lenker ==
Offisielt nettsted 
(en) Samsø Kommune – kategori av bilder, video eller lyd på Commons
Silkeborg kommune

Silkeborg kommune er en kommune i Region Midtjylland etter Kommunalreformen i 2007. Kommunen er en sammenslåing av Gjern kommune, Kjellerup kommune, Silkeborg kommune og Them kommune.Før regionreformen i 2007 var Silkeborg en kommune i Århus amt. Den hadde 53 888 innbyggere i 2003, og et areal på 255,3 km².


== Lokalpolitikk ==
Allerede 15. november 2005 ble  kommunestyret valgt med den konservative Jens Erik Jørgensen som ny borgmester.


=== Borgermestre ===
Helle Gade (S) 2022–
Steen Vindum (V) 2014–2022
Hanne Bæk Olsen (S) 2010–2014
Jens Erik Jørgensen (KF) 2007–2010


== Referanser ==


== Eksterne lenker ==
Offisielt nettsted 
(en) Silkeborg Kommune – kategori av bilder, video eller lyd på Commons
Mjødurt

Mjødurt er en plante i rosefamilien. I Norge vokser den i hele landet, opp til vierbeltet.


== Bruk ==
Mjødurten inneholder salisylsyre og ble brukt som smertestillende middel før kunstig fremstilt acetylsalisylsyre overtok. Den er en nytteplante som ofte ble brukt for den behagelige duften og noe bakteriehemmende egenskaper i forbindelse med rengjøring. Mjødurtens blader har blitt brukt i forbindelse med brygging av øl og mjød og i te etter å ha blitt tørket. Blomstene kan spises i salater. De kan tilsettes i oljer, eddiker eller geleer. De kan også brukes i vinlegging. Både blomster og blader kan tørkes. Bladene sankes inn før planten blomstrer.


== Innholdsstoffer ==
Mjødurt inneholder garvestoffer, salicylaldehyd, metylsalicylat og C-vitamin. Innholdsstoffene gjør at personer som er sensitive mot acetylsyrepreparater bør være forsiktige med inntak, og bør ikke bruke naturmedisinske preparater av planten.


== Sitater ==
I Folk og flora skriver V. J. Brøndegaard i 1979 om mjødurt: «...unge blade og blomster giver en behagelig vinsmag til øl eller mjød».
I Urtekilden kan man lese: «Mjødurt har stor plass i kulturhistorien som en duftende plante. Tidligere var det vanlig å strø gulvene med hakket mjødurt på høytidsdager fordi den duftet så godt. John Gerard skrev i sin Herball 1597 «at lukten av den gjør mitt hjerte muntert og glad, og henrykker sansene». Linné brukte blant annet navnet «karört» om planten fordi man tidligere brukte den til å gni inn trefat og kar som det skulle brygges øl eller mjød i. Planten ble også brukt direkte som øl- og brennevinskrydder. Det var vanlig å skure trekar med mjødurt for å få dem så friske og velluktende som mulig.»


== Referanser ==


== Eksterne lenker ==
(en) mjødurt i Encyclopedia of Life 
(en) mjødurt i Global Biodiversity Information Facility 
(no) mjødurt hos Artsdatabanken 
(sv) mjødurt hos Dyntaxa 
(en) mjødurt hos ITIS 
(en) mjødurt hos NCBI 
(en) mjødurt hos The International Plant Names Index 
(en) mjødurt hos Tropicos 
(en) Kategori:Filipendula ulmaria – bilder, video eller lyd på Wikimedia Commons 
(en) Filipendula ulmaria – galleri av bilder, video eller lyd på Wikimedia Commons 
Filipendula ulmaria – detaljert informasjon på Wikispecies 
Status er: «se merknad» ifølge Nyttevekstleksikonet utgitt av Norges sopp- og nyttevekstforbund.